**Elevii Liceului Tehnologic "Stefan Hell" Sântana**

**participă la practica de specialitate în Spania, cu finanțare europeană**

Prin proiectul Erasmus+ 2024-1-RO01-KA121-VET-000201354, finanțat de Uniunea Europeană, cu un grant aprobat de 73105 EURO, 22 elevi derulează practică de specialitate de trei săptămâni (28 aprilie - 16 mai 2025) la companii din Granada, Spania. Selecția participanților la mobilitate a facilitat participarea elevilor cu oportunități reduse.

Calificările implicate în anul 2025 sunt de la profilul mecanică - mecanică de întreținere și reparații (11 elevi) cu parcurgerea modulului de practică *Sudura materialelor metalice* și de la profilul servicii - lucrători în comerț (11 elevi), cu modulul *Organizarea activității în unitățile comerciale*.

Elevii sunt îndrumați de tutori de specialitate și derulează cele trei săptămâni de practică la ageți economici de prestigiu din Granada, precum: Alimentación Garo, Día Cúllar Vega, Día Las Gabias, Maximiliano Moreno Martin - poligon industrial Arco de los Canadas.

Având ca scop facilitarea accederii pe piața europeană a muncii, proiectul vizează rezultate valoroase:

* îmbunătățirea competențelor profesionale cu recunoașterea învățării la toți participanții prin certificate de mobilitate eliberate de agentul economic gazdă, Europass Mobility Ducument, documente școlare de recunoaștere a învățării
* îmbunătățirea rezultatelor școlare, scăderea absenteismului
* îmbunătățirea competentelor lingvistice la limba engleză și spaniolă
* dezvoltare personală, interculturală a participanților
* încheierea de parteneriate durabile cu fiecare agent economic gazdă
* creșterea vizibilității instituției, cu menținerea și creșterea numarului de elevi înscriși la clasele din domeniul tehnic.

Elevii au oportunitatea de a cunoaște realitatea la locul de muncă într-o companue europeană cu tehnologie și infrastructură modernă, de a cunoaște valori ale patrimoniului umanității prin programul cultural derulat în weekend-uri la Malaga, Sevilia, Cordoba, Torremolinos. Activitatea de învățare practică este abordată întegrat și completată cu activități interactive la Muzeul de Științe Granada.

Elevii sunt apreciați pentru competențele lingvistice, comportamentul resconsabil la locul de muncă. La evaluările pe parcursul activităților, elevii au obținut rezultate bune. Sunt bucuroși pentru condițiile de care beneficiază în Spania, pentru programul complex al mobilității. De la călătoria cu avionul, la gestionarea responsabilă a resurselor financiare proprii, încadrarea în programul de lucru, utilizarea independentă a transportului în comun (cu metroul, autobuzul), întreținerea curățeniei spațiului de cazare, adaptarea la o nouă cultură, sunt provacări care sporesc încrederea în forțele proprii, lecții care îi învață că pot să reușească, beneficiind de acest context european, care valorizeză educația, incluziunea.

Coordonator Acreditare Erasmus+, dr. Ana Höniges